Veľký Javorník (vrch v Javorníkoch)

Veľký Javorník (Podrobný autoatlas – Slovenská republika 1 : 100 000. Harmanec: VKÚ, a. s., 2008. ISBN 978-80-8042-509-8, s. 11) je najvyšším vrchom Javorníkov. Leží v blízkosti slovensko-českej hranice, približne  severozápadne od Bytče. Na severovýchodnom svahu sa rozkladá rovnomenná prírodná rezervácia. 

 Poloha 
Nachádza sa na západnom okraji centrálnej časti pohoria, v geomorfologickom podcelku Vysoké Javorníky a geomorfologickej časti Javornícka hornatina. Vrch leží na rozhraní Žilinského a Trenčianskeho kraja a na jeho vrchole sa stretávajú hranice okresov Čadca, Bytča a Považská Bystrica. Vrch zasahuje na katastrálne územia obcí Makov, Štiavnik a Papradno. Horský chrbát vedie slovenským územím západno-severovýchodným smerom a tvorí rozvodnicu Váhu a Moravy, preto aj vodné toky zo severných svahov odtekajú na Moravu. Západne na hrebeni leží Stratenec (), východne sa nachádza Hričovec ().

 Opis 
Vrch je súčasťou horského chrbta, ktorý sa tiahne približne v západno-severovýchodnom smere. Nekopíruje však štátnu hranicu, tá vedie zhruba pol kilometra západnejšie. Hrebeň vrátane vrcholu Veľkého Javorníka je prevažne lúčnatý a umožňuje tak výhľady. Vrchom prechádza hranica rozvodia Váhu a Moravy; južnú časť odvodňujú prítoky Štiavnika a Papradnianky, ktoré smerujú priamo do Váhu, severné svahy odvodňuje Podťatý potok, smerujúci do Vsetínskej Bečvy, ľavostrannej zdrojnice Bečvy, ústiacej do Moravy. Vrch leží v CHKO Kysuce a jeho východná časť patrí do rovnomennej prírodnej rezervácie.

 Výhľady 
Vďaka nadmorskej výške a odlesneným plochám ponúka vrcholová časť ďaleké výhľady na okolité vrchy a susedné pohoria, no jedinečný je pohľad na Moravsko-sliezske Beskydy či Malú Fatru. Pri vhodných podmienkach je možné zhliadnuť vzdialené vrcholy Hrubého Jeseníka, Sliezskych Beskýd či Strážovských vrchov.

 Turistika 
Veľký Javorník a jeho okolie patrí medzi obľúbené turistické ciele. Je tu niekoľko chát a útulní a neďaleko sa nachádza rekreačné stredisko Kasárne. 

 Prístup 
Na Veľký Javorník vedie viacero turistických chodníkov:
 po  značke: 
 hrebeňom cez Malý Javorník
 z Makovského priesmyku cez blízke sedlo Veľký Javorník
 po  značke z osady Podkýčera 
 po  značke z Velkých Karlovic

 Referencie 

 Pozri aj 
 Veľký Javorník (národná prírodná rezervácia)
 Zoznam vrcholov v Javorníkoch

 Galéria 

 Iné projekty 

 Externé odkazy 
 Poloha na turistickej mape

Kategória:Vrchy v Javorníkoch
Kategória:Tisícovky na Slovensku
Kategória:Vrchy v okrese Považská Bystrica
Kategória:Vrchy v okrese Čadca
Kategória:Makov (okres Čadca)
Kategória:Papradno
Kategória:Chránená krajinná oblasť Kysuce
Kategória:Vrchy v okrese Bytča